Eesti meistrivõistlused klassikalises jõutõstmises 2018 - juhend

**Juhend**

**1. Võistluse eesmärk**

Selgitada Eesti Vabariigi parimad klassikalises (varustuseta) jõutõstmises, populariseerida klassikalist jõutõstmist ja luua uusi sportlikke sidemeid.

**2. Võistluse organiseerimine, koht ja aeg**

Võistlusi organiseerib ja viib läbi Eesti Jõutõsteliit koostöös Tartu Ülikooli Akadeemilise Spordiklubiga.

Võistluste direktor: Peep Päll, tel. 51 17 144
Võistluste tehniline juht: Alexander Andrusenko, tel. 52 47 989
Võistluste peakohtunik: Marko Terasmaa tel. 55 580 251

Võistlused toimuvad aadressil: **Tartu Ülikooli Spordihoones, Ujula 4, Tartu**
Võistluste aeg: **27.- 28. oktoober 2018**

**3. Registreerimine**

Eelregistreerimine toimub ajavahemikus 1**.09. - 29.09.2018**. Eelregistreerimine lõppeb **laupäeval,** 29**. septembril 2018 kell 23:00**. Pärast eelregistreerimise lõppu võistlejaid juurde ei registreerita.

* NB! Jõutõstjad, kes soovivad osaleda Klassikalise Jõutõstmise Euroopa MV-l, 24.11- 02.12.2018, Kaunases:
* Palume sellest teavitada EJTL, hiljemalt 19.septembril 2018!
* Peavad osalema Eesti MV-l, 27.-28.10.2018, Tartus!

Lõplik registreerimine toimub ajavahemikus **30.09. - 13.10.2018**. Lõplik registreerimine lõppeb laupäeval, 13.oktoobril kell 23:00**!**

* Lõplikku registreerimist ei pea tegema need sportlased, kes soovivad võistlustel võistelda ning kes ei soovi muuta kaalukategooriat.
* Pärast lõplikku registreerimist ei saa enam muuta valitud kehakaaluklassi.
* Eelregistreeritud sportlased, kes ei saada lõplikku kinnitust – registreeritakse ametlikult lõplikult registreeritud võistlejate nimekirja.
* Lõplikult registreeritud võistlejad on kohustatud tasuma kõik võistluste osalustasud (sõltumata sellest, kas ta võistlustel osaleb või mitte).

**NB!** Kõik võistlejad peavad olema eelnevalt registreeritud, vastasel juhul võistlema ei lubata. Võistleja andmed (nimi, sünnikuupäev, klubi või asula, kaaluklass, kontakttelefon) tuleb saata e-mailidele:

**andresklaviir@gmail.com,** **kaidoleesmann@gmail.com****, peep@joudjavaim.ee** (kõigile kolmele). E-maili pealkirjaks panna "**EMV klassikalises jõutõstmises 2018**".

Võistleja peab maksma kõik osalemistasud Eesti Jõutõsteliidu arvele Swedbank a/a EE592200001120201788, märkides selgituse lahtrisse ees- ja perekonnanime ja „EMV klassikalises jõutõstmises 2018 osalemistasu“. Saaja: Eesti Jõutõsteliit. Osalemistasude maksmise tähtaeg on **20.10.2018**.

**NB! Klubi saab esindada vaid siis, kui klubi on EJTL liige.**

**4. Osalemistasud**

**NB!** Pärast võistlustele registreerimist EJTL osavõtutasu ei tagasta.

* **noored (2000.a. sündinud ja nooremad): 25€** (anti-dopingumaks 5€, osavõtumaks 15€, EJTL-i ind. aastamaks 5€). Kui ei esindata EJTL-i kuuluvat spordiklubi, siis tuleb lisaks maksta 5€.
* **juuniorid (1999.a. - 1995.a. sündinud): 30€** (anti-dopingumaks 5€, osavõtumaks 15€, EJTL-i ind. aastamaks 10€). Kui ei esindata EJTL-i kuuluvat spordiklubi, siis tuleb lisaks maksta 10€.
* **avatud klass (1994.a. - 1979.a. sündinud): 35€** (anti-dopingumaks 5€, osavõtumaks 15€, EJTL-i ind. aastamaks 15€). Kui ei esindata EJTL-i kuuluvat spordiklubi, siis tuleb lisaks maksta 15€.
* **M1 (1978.a. - 1969.a. sündinud) 35€** (anti-dopingumaks 5€, osavõtumaks 15€, EJTL-i ind. aastamaks 15€). Kui ei esindata EJTL-i kuuluvat spordiklubi, siis tuleb lisaks maksta 15€.
* **M2 (1968.a. - 1959.a. sündinud) 35€** (anti-dopingumaks 5€, osavõtumaks 15€, EJTL-i ind. aastamaks 15€). Kui ei esindata EJTL-i kuuluvat spordiklubi, siis tuleb lisaks maksta 15€.
* **M3 (1958.a. - 1949.a. sündinud) 25€** (anti-dopingumaks 5€, osavõtumaks 15€, EJTL-i ind. aastamaks 5€). Kui ei esindata EJTL-i kuuluvat spordiklubi, siis tuleb lisaks maksta 10€.
* **M4 (1948.a. ja varem sündinud) 20€** (anti-dopingumaks 5€, osavõtumaks 15€). Kui ei esindata EJTL-i kuuluvat spordiklubi, siis tuleb lisaks maksta 5€.

**Võistleja peab esitama kaalumisel isikut tõendava dokumendi (pass, ID-kaart).**

**EJTL individuaalset aastamaksu makstakse kord aastas. Võistlejad, kes on sellel aastal aastamaksu juba ära maksnud, maksavad selle arvelt vähem.**

**5. Esialgne ajakava**

*Laupäeval, 27.10.*

*8:00-9:30 kaalumine (Kõik naised ja mehed -53, -59, -66kg)*

*10:00 võistluste algus*

*13:00-14:30 kaalumine (Mehed -74, -83kg)*

*15:00 võistluste algus*

*Pühapäeval, 28.10*

 *8:00-9:30 Kaalumine (Mehed -93 kg)*

*10:00 võistluste algus*

*12:30-14:00 kaalumine (Mehed -105, -120, 120+ kg)*

*14:30 võistluste algus*

**NB! Lõplik ajakava selgub pärast lõplikku registreerimist!**

**6. Autasustamine**

* **Mehed (avatud klasss) kehakaaluklasside** -59 kg; -66 kg; -74 kg; -83 kg; -93 kg; -105 kg; -120 kg; +120 kg esikolmikut autasustatakse **Eesti Vabariik 100 erikujundusega Eesti meistrivõistluste medaliga**.

**Noored, juuniorid, avatud klass):** kehakaaluklasside -53 kg; -59 kg; -66 kg; -74 kg; -83 kg; -93 kg; -105 kg; -120 kg; +120 kg esikolmikut autasustatakse meistrivõistluste medaliga.

Noorte, juunioride ja avatud klassi 2018.a. meeste absoluutne meister selgub kogusumma Wilks'i punktide alusel, 3 parimat autasustatakse karikaga.

**Naised (avatud klass):** kehakaaluklasside -47 kg; -52 kg; -57 kg; -63 kg; -72 kg; -84 kg; -84+ kg; esikolmikut autasustatakse **Eesti Vabariik 100 erikujundusega Eesti meistrivõistluste medaliga**..

Naiste avatud klassi 2018.a. absoluutne meister selgub kogusumma Wilks'i punktide alusel, 3 parimat autasustatakse karikaga.

**Neiud, naisjuuniorid:** autasustatakse 3 parimat Wilks'i punktide alusel mõlemas vanuserühmas.

**Masters (mehed, naised):** M1, M2, M3, M4 vanusekategooriate esikolmikut Wilksi punktide alusel autasustatakse meistrivõistluste medaliga ja meistreid karikaga.

Võistkondlikud meistrikarikad jagatakse noorte, juunioride, avatud klassi parimale meeskonnale ja avatud klassi parimale naiskonnale (võistkondlikus arvestuses liidetakse 4 võistleja Wilksi punktid).

**7. Osavõtt**

Osalema on lubatud Eesti Vabariigi kodanikud, alates 14.-st eluaastast.

NB! Võistelda ei saa sportlased, kellel kehtib EJTL-i võistluskeeld.

**8. Kõik võistlejad kannavad personaalselt vastutust oma tervisliku seisundi eest.**

**9. Eesti koondise katsevõistlused 2018.a. klassikalise jõutõstmise EM-l osalemiseks**

Absoluutkategooria 6-l parimal (Wilks'i punktide alusel) on esmane õigus pääsemaks osalema klassikalise jõutõstmise 2018.a. Euroopa ja 2019.a. Maailma Meistrivõistlustele. Neist igas kaalukategoorias saab võistelda maksimaalselt 2 võistlejat. Kaalukategooria valimise eesõigus on võistlejal, kes on EMV absoluutkategooria reitingus kõrgemal kohal. Lisaks on EJTL juhatusel õigus koondisesse valida kuni 2 varuvõistlejat (arvestades eelnevate aastate klassikalise jõutõstmise EM ja MM tulemusi). Lõpliku otsuse koondise komplekteerimisel langetab EJTL juhatus.

**10. Dopingkontroll**

**Dopingukontrolli** teostab Eesti Antidopingu Keskus koostöös Rahvusvahelise Jõutõsteliiduga (IPF). Iga registreerunud sportlane peab olema valmis dopingukontrolliks ajavahemikus 01.09. -31.10.2018. Dopingkontrollist keeldumist või dopingukontrollist kõrvalehoidmist võrdsustatakse positiivse dopinguprooviga ja sportlast võistlustele ei lubata. Võistlustel või võistlusvälisel testimisel antud positiivse dopinguproovi korral tuleb sportlasel tagastada EJTL-le karikad, medalid ja muud auhinnad. Võistlusväliselt või võistlustel antud positiivse dopinguproovi korral määratakse sportlasele IPF-i ja EJTL-i poolt kuni 4-aastane võistluskeeld ja trahv kuni 2500 EUR. Trahvi määrab Eesti Jõutõsteliidu distsiplinaarkomisjon.

**11. Eesti võistkondlikud meistrivõistlused**

1. EJTL klubidele on aastamaks 80€. Klubid, kes soovivad liikmeks astuda, peavad maksma ühekordse liitumismaksu 75€ ja aastamaksu 80€ (Swedbank a/a EE592200001120201788).
2. Iga klubi saab välja panna piiramatu arvu võistkondi meeste arvestuses.
3. Iga võistkonna eest tuleb tasuda 15€.
4. Võistkonnad järjestatakse Wilks'i punktide alusel (kuni nelja parima võistleja Wilks'i punktid kokkuliidetult).
5. Võistkonnas peab olema minimaalselt kolm Eesti Vabariigi kodanikku. Igal klubil on õigus esitada võistlustele ainult 1 Eesti Vabariigi kodakondsust mitteomav sportlane, kelle võistlustulemus läheb võistkonnaarvestusse. Kui klubi ei osale mees- või naiskonnaarvestuses, siis kodakondsust mitteomavat sportlast võistlema ei lubata.

**12. Toetajad**

###### [Eesti Jõutõsteliit](http://powerlifting.ee/), [EOK](http://eok.ee/), EAD, www.fit360.ee, Kärevere Ristmiku Steakhouse & Motell, [Meon](http://meon.ee/), [TÜASK](http://sport.ut.ee/), OÜ Jõud ja vaim

**13. Võistlusmäärused**

Võistlused viiakse läbi Rahvusvahelise Jõutõsteliidu (IPF) poolt tunnustatud võistlusmääruste alusel. Iga registreeritud võistleja kohustub võistlema Eesti Jõutõsteliidus võistlemise kehtiva korra järgi. Kõik käesolevas juhendis määratlemata küsimused lahendab kohtunikekogu koos EJTL-i juhatusega võistlustel kohapeal.